สอบถามคุณค่ะ คือปวดฟันคุดได้ประมาณ4วันค่ะปวดมากจนปวดหัวเหมือนกินเส้นประสาทอะไรประมาณนี้ พอไปหา ให้ยาAmoxicllinมากินค่ะ และบอกว่าถ้าหายปวดแล้วค่อยมาผ่าฟันคุดออกค่ะ แต่หลังจากกินยาก็ยังปวดเหมือนเดิมค่ะคุณ ที่สำคัญอยู่ในช่วงให้นมลูกด้วยค่ะ รบกวนคุณค่ะช่วยให้ข้อมูลด้วยค่ะ
สวัสดีค่ะ นัจนันท์ปวดฟัน เป็นอาการปวดที่เกิดขึ้นบริเวณฟัน โดยอาจมีจุดเริ่มต้นการปวดจากภายในฟันหรือที่เหงือกและโครงสร้างกระดูกฟันรอบ ๆ มักรู้สึกปวดอย่างต่อเนื่องหรือปวดเป็นระยะ ๆ ไม่หาย สาเหตุที่พบได้บ่อยเช่นฟันผุ ฟันคุดฟันคุดเป็นสาเหตุที่ทำให้มีการปวดฟันได้บ่อย ในตอนนี้หากเหงือกรอบๆดูบวม อักเสบหรือติดเชื้อ แพทย์อาจจ่ายยาฆ่าเชื้อมาให้ก่อน ก็คือยา amoxicillin ดังกล่าวมาวิธีการดูแลตนเองในเบื้องต้นอาจใช้ยาแก้ปวด หรือยาแก้อักเสบที่ไม่ใช่สเตียรอยด์ได้ ซึ่งการใช้ยาขณะในนมบุตร อาจจะต้องปรึกษาแพทย์หรือเภสัชกรใกล้บ้านอีกครั้ง ถ้าไม่แน่ใจอาจกินยาพาราเซตามอลก่อนได้ในเบื้องต้น ร่วมกับรับประทานอาหารอ่อนๆ หลีกเลี่ยงการเคี้ยวอาหารมากๆ แต่อย่างไรก็ตามการรักษาที่ได้ผลที่สุดและทำให้หายขาดก็คือการถอนฟันที่เป็นปัญหาออกค่ะ แนะนำพบทันตแพทย์เพื่อประเมินลักษณะฟันอีกครั้ง ว่าการติดเชื้อดีขึ้นแล้วหรือยัง สามารถผ่าฟันออกได้หรือไม่